Alberto Akvilani

Alberto Akvilani (; dzimis  Romā, Itālijā) ir itāļu futbolists, pussargs. Pašlaik (2017) pārstāv Itālijas Serie A klubu "U.S. Sassuolo Calcio".

Klubu karjera

AS Roma 
2001. gadā, kad Akvilani bija 16 gadu vecs, viņam līgumus piedāvāja Premjerlīgas klubi Londonas "Chelsea" un Londonas "Arsenal". Tos gan viņš noraidīja, turpinot spēlēt AS Roma jauniešu komandā. A sērijā Akvilani debitēja astoņpadsmit gadu vecumā, , trenera Fabio Kapello vadībā mačā pret "Torino". 2003./2004. gada sezonā viņš tika izīrēts B sērijas klubam Triestina pieredzes uzkrāšanai.

Atgriežoties Romas klubā, Akvilani visai ātri ieguva vietu komandas sākumsastāvā. 2005./2006. gada sezonā viņš guva komandas otros vārtus Romas derbijā pret "Lazio", ko "AS Roma" uzvarēja, tādējādi iegūstot A Sērijas rekordu visvairāk uzvarētajos mačos pēc kārtas.

Nākamā sezonā Akvilani nebija veiksmīga, jo savainojuma dēļ nācās izlaist vairākus mēnešus. Viņš sastāvā atgriezās vien 2007. gada maijā, kad piedalījās trīs mačos sezonas noslēgumā. Ar traumām Akvilani mocījās arī nākamos divus gadus.  pussargs pagarināja līgumu ar "AS Roma" līdz 2013. gadam.

Liverpool 
 "Liverpool" paziņoja, ka ir vienojušies ar "AS Roma" par Akvilani pāreju uz angļu klubu. Viņš parakstīja piecu gadu līgumu ar Liverpūles komandu. "Liverpool" par spēlētāja iegādi samaksāja 20 miljonus eiro.

Akvilani pirmā spēle "Liverpool" sastāvā bija pret "Arsenal" Karlinga kausa ceturtajā kārtā, ko liverpūlieši uzvarēja ar 2:1. Viņš uz laukuma izgāja 77. minūtē, nomainot Damjēnu Plesī. Komandas pamatsastāvā itāļu futbolists debitēja  Čempionu līgas mačā pret "Fiorentina", kurā "Liverpool" zaudēja ar 1:2. Premjerlīgā kluba pamatsastāvā Akvilani debitēja tā paša gada 26. decembrī pret Vulverhemptonas "Wanderers".

Karjeras statistika

Atsauces

Ārējās saites 

1984. gadā dzimušie
2014. gada FIFA Pasaules kausa spēlētāji
AS Roma spēlētāji
Sporting CP spēlētāji
UD Las Palmas spēlētāji
AC Milan spēlētāji
ACF Fiorentina spēlētāji
Turīnas "Juventus" spēlētāji
U.S. Sassuolo Calcio spēlētāji
2008. gada Eiropas čempionāta futbolā spēlētāji
Romā dzimušie
Delfino Pescara 1936 spēlētāji
Itālijas izlases futbolisti